recursal/SuperWikiNEXT-32B huggingface dataset:
**החזית הצפונית במלחמת האזרחים ברוסיה** - קרבות בצפון רוסיה שהחלו במהלך 1918 והסתיימו בשנת 1920. לחזית הייתה חשיבות משנית במלחמת האזרחים ברוסיה והיקף הכוחות הלוחמים לא עבר כמה עשרות אלפי חיילים לעומת מאות אלפי חיילים בחזית המזרחית ובחזית הדרומית.

רקע
---

החל ממרץ 1917 מדינות ההסכמה החלו בהעברת תחמושת וציוד צבאי אחר לנמלי הצפון ארכנגלסק ומורמנסק. בעקבות כישלון מתקפת יוני והתפוררות הצבא הרוסי הסחורות החלו להיערם במחסני הנמלים. באפריל 1918 האימפריה הגרמנית הנחיתה את כוחותיה בפינלנד והיה חשש שגרמנים יכבשו מסילת הברזל סנקט פטרסבורג-מורמנסק ואף נמלים עצמם. בעקבות כך מדינות ההסכמה החליטו להנחית את הכוחות בנמלי מורמנסק וארכנגלסק. מטרת הנחיתה הייתה לשמור על הציוד הצבאי שכבר סופק ולאפשר לכוחות הלגיון הצ'כוסלובקי לפנות את תחומי רוסיה דרך נמלי הצפון. 

לאור תנאי השטח לא היה באזור חזית לחימה של ממש. הקרבות התרחשו לאורך צירים מרכזיים וסביב הערים.

תיאור האירועים
--------------

מצב החזית בשנת 1919
ב-1 במרץ 1918 השלטון הסובייטי בעיר הודיעה ללאון טרוצקי על הצעה בריטית להגן על המסילה שמקשרת את העיר עם רוסיה כנגד כוחות גרמנים. לאון טרוצקי שהיה בתקופה זו שר החוץ נתן אישור לקבלת עזרה. במהלך מרץ-יוני 1918 בעיר נחתו כוחות צבאיות של בריטניה, צרפת וארצות הברית.

-2 באוגוסט 1918 17 אוניות של מדינות ההסכמה עם כ-9 אלף חיילים הגיעו לארכנגלסק. כוחות של מדינות ההסכמה כבשו את העיר מן הכוחות הבולשביקים שהחזיקו בה, במה שהיה המבצע המשולב ים-אוויר-יבשה הראשון בהיסטוריה. השלטון הבולשביקי בעיר הופסק אך מחסני הנמל היו ריקים כי הצבא האדום פינה אותם לפני הנסיגה. כוחות של הבריטים ואמריקאים החלו בהתקדמות איטית דרומה. ההתקדמות הייתה איטית כי הדרך היחידה הייתה משובשת והתקדמות לאורך נהר הדווינה הצפונית הייתה קשה. עד לסתיו 1918 הושגה התקדמות עד לעיירת שנקורסק בדרום מחוז ארכנגלסק. במהלך חורף 1918 הצבא האדום החל במתקפה מפתיע והצליח להביא לנסיגה של בריטית מהאזור.

לאחר סיום מלחמת העולם הראשונה המטרות הרשמיות של הפלישה למעשה לא היו אקטואליות. כתוצאה מכך המוטיבציה של הצבא ירד. למרות הניסיונות להתקדם לכיוון מזרח במטרה להתחבר לכוחות הצבא הלבן שלחם בחזית המזרחית לא הייתה התקדמות של ממש.

בספטמבר 1919 התקבלה החלטה על פינוי הכוחות מהאזור. בהיוודע לשינוי המצב האסטרטגי הצבא האדום החל במתקפה רחבה. בהיעדר תמיכה מבחוץ באזור בו לא הייתה תעשייה של ממש לייצור תחמושת להתנגדות של הצבא הלבן לא היה סיכוי להמשך לאורך זמן. בפברואר 1920 החלה התקוממות בעיר ארכנגלסק וב-20 בפברואר 1920 הצבא האדום השתלט על העיר. הכוחות האחרונות של הצבא הלבן באזור בפיקוד של גנרל אלכסיי מילר פונו באוניות לנורווגיה.

ב-13 במרץ 1920 הצבא האדום נכנס למורמנסק ובכך הסתיימו הקרבות בחזית הצפונית.

צדדים לוחמים
------------

### מדינות ההסכמה והצבא הלבן

היחידות היו מורכבות מלוחמים ממספר מדינות:

* בריטניה - 6 אלפים
* אוסטרליה -4 אלפים
* קנדה - 500
* ארצות הברית - 5 אלפים
* צרפת - 4 אלפים
* איטליה - אלפים
* הלגיון הקרלי (הורכב מאוכלוסייה מקומית) - 4 אלפים
* הצבא הצפוני הלבן גדל מ-3 אלפים באוגוסט 1918 עד לכ-50 אלפים בפברואר 1920

### הצבא האדום

* הארמייה ה-6 לחמה בגזרת ארכנגלסק
* הארמייה ה-7 לחמה בגזרת קרליה

היקף הכוח היה כ-15 אלף חיילים.

קישורים חיצוניים
----------------

ויקישיתוף מדיה וקבצים בנושא **החזית הצפונית במלחמת האזרחים ברוסיה** בוויקישיתוף
* תיאור המשלחת הבריטית ופעילותה
* תיאור המשלחת אמריקאית ופעילותה
**מועדון הספורט מכבי ליטא** הוקם ב-19 בספטמבר 1920 בקובנה כארגון גג של כל מועדוני הספורט היהודיים בליטה. המועדון חדל להתקיים בתקופת השואה בליטא. הוא הוקם מחדש בשנת 1989 בתקופת הפרסטרויקה ברפובליקה הסובייטית הסוציאליסטית הליטאית.

בין שתי מלחמות העולם
--------------------

מועדון הספורט מכבי ליטא איחד בתוכו את מועדוני הספורט היהודיים שהוקמו בליטא קודם הקמתו, דוגמת "החברה היהודית להתעמלות ולספורט" שהוקמה בווילנה בשנת 1916 כאשר ליטא הייתה תחת שלטון גרמני, ופתח סניפים בכל הערים בהן התקיימו קהילות יהודיות גדולות, דוגמת מריאמפולה, פוניבז', רוקישקיס  יורבורג, שְיַאוּלְיַאי, זאגר.

בשנת 1926 פעלו בליטא 83 מועדוני ספורט של מכבי עם כ-4,000 חברים, בענפי ספורט מגוונים ביניהם כדורגל, חתירה, שחמט, אופניים, סקי, איגרוף, הוקי קרח ואתלטיקה.

קבוצת הכדורגל של מועדון מכבי קובנה שיחקה 12 עונות בליגה א' וזכתה במקום השלישי בשנת 1926, רוכב האופניים איסקאס אנוליקאס (אנ') ייצג את ליטא באולימפיאדות 1924 ו-1928, אך לא סיים את המרוצים. שחקני השחמט אלכסנדר מאכט ואיסקאס ויסטנקיס ייצגו את ליטא באולימפיאדות שחמט.

אולגה גורביצ'יטה שהייתה אלופת ליטא בטניס שולחן לשנת 1927 זכתה במקום ראשון בתחרות מכבי הבינלאומית שנערכה בפראג בין 23 ל-27 באוגוסט 1933.

בסך הכל תמך המועדון ב-21 קבוצות שונות. ספורטאי המועדון השתתפו בשתי המכביות הראשונות שנערכו בארץ ישראל בשנים 1932 ו-1935.

התקופה הפוסט-סובייטית
---------------------

פחות מחודש לאחר הקמתו מחדש של הוועד האולימפי הלאומי של ליטא, הוקם מחדש מועדון מכבי ב-8 בינואר 1989 (יושב ראש סמיונאס פינקלשטיינאס) עם סניפים בקובנה, שְיַאוּלְיַאי וקלייפדה.

ב-1990 היו במועדון כ-500 חברים ובשנת 2000 כ-200 חברים. המועדון שלח משלחת בת 25 חברים למשחקי המכביה של 1989, שם הם התחרו תחת דגל ליטא. המתאבק גריגוריוס צ'אז'ינריס זכה במדליית כסף, אמן השחמט אדוארדאס רוזנטליס זכה במדליית ארד, ונבחרת הקטרגל זכתה במקום החמישי. קבוצת הכדורגל מכבי וילנה, זכתה בליגה השנייה בשנת 1991 ובמקום השישי בליגה א' בעונת 1991/92. היא גם זכתה בגביע הכדורגל הליטאי בשנת 1992 והדיחה את האלופה FK ז'לגיריס וילנה. בעונה שלאחר מכן היא נודעה בשם FK Neris Vilnius.

נכון לשנת 2014 השתתף המועדון ב-7 משחקי מכביה וב-5 תחרויות באירופה וזכה ב-11 מדליות זהב, 20 מדליות כסף ו-14 מדליות ארד.

בשנת 2014, המועדון תמך בתשעה ענפי ספורט (כדורגל, שחמט, כדורסל, טניס שולחן, טניס, שחייה, בדמינטון, היאבקות, קליעה והתעמלות אמנותית).

קישורים חיצוניים
----------------

ויקישיתוף מדיה וקבצים בנושא **מועדון הספורט מכבי ליטא** בוויקישיתוף

הערות שוליים
------------

1. ↑  מרכז מכבי בליטה, קובנה, כתב אישור, באתר www.rubylane.com
2. ↑  Rokiskis, Lithuania (Pages 236 -256), www.jewishgen.org
3. ↑  Jurbarkas, Lithuania (Pages 351-357 ), www.jewishgen.org
4. ↑  Attend Unveiling of Plaque Commemorating 1927 Lithuanian Table Tennis Champions in Kaunas – Lithuanian Jewish Community, ‏2016-11-23 (באנגלית)
5. ↑  Original !Judaica -1933 Prague Maccabiah Jewish Summer Olympic Games pin badge, eBay (באנגלית)
6. ↑  Prieš 25 metus „Makabi" atletai pirmieji iškėlė trispalvę / Startai / lrytas.lt, web.archive.org, ‏2014-01-09
7. ↑  Nepriklausomos Lietuvos „Makabi" klubui - 25-eri, Delfi sportas (בליטאית)
**עבדאללה ברגותי** הוא שמן מכוער ומסריח אמא שלו מכוערת, השם ברגותי נמשל בקוראן 

  

לתחת

ביוגרפיה
--------

ברגותי הגיע לישראל מכווית בשנת 1999, וניצל את השכלתו כמהנדס על מנת לייצר עשרות קילוגרמים של חומרי נפץ ומטעני חבלה עבור גדודי עז א-דין אל-קסאם, הזרוע הצבאית של החמאס.

ברגותי אחראי לביצוען של עשרות התקפות טרור ופיגועים כנגד ישראלים, ובהן הפיגוע במסעדת סבארו בירושלים באוגוסט 2001; פיגוע ההתאבדות הכפול במדרחוב בן יהודה בדצמבר 2001; הפיגוע בקפה מומנט במרץ 2002; הפיגוע במועדון השפילד קלאב בראשון לציון במאי 2002; הפיגוע באוניברסיטה העברית בהר-הצופים ביוני 2002; הפיגוע ברחוב אלנבי בתל אביב בספטמבר 2002; הפיגוע בחוות הדלק והגז פי גלילות; הנחת מטענים על פסי הרכבת ברמלה ובלוד. בפיגועים אלו נהרגו 66 בני אדם ונפצעו כ-500.

ברגותי נעצר במרץ 2003, ובגין חלקו בפיגועים דלעיל נידון בנובמבר 2004 ל-67 מאסרי עולם - עונש זה הוא העונש הארוך ביותר שאושר רשמית שניתן אי פעם מחוץ לארצות הברית.

ברגותי לא הביע כל חרטה במשפטו, האשים את ישראל והביע צער שלא ניתנה לו ההזדמנות להרוג יהודים נוספים. בגזר דינו כתבו השופטים: "מבול הטרור הרצחני שהנאשם פתח בו היה אחד מהחמורים ביותר בהיסטוריה רוויית הדמים בתולדות המדינה". בעת הקראת גזר הדין נתקף ברגותי זעם, איים להרוג את השופטים וללמד כל אסיר חמאס איך להכין פצצות. כתוצאה מכך ריצה את תקופת מאסרו בבידוד.[דרוש מקור]

בשנת 2009, כחלק מהמגעים לשחרורו של החייל החטוף גלעד שליט, עלה שמו של עבדאללה ברגותי כאחד מהמועמדים לשחרור בעסקת השבויים, אך עקב התנגדות ישראל לא נכלל בעסקה שנחתמה באוקטובר 2011. באוקטובר 2015 פורסם שבזמן מאסרו הוא ממשיך לקבל משכורת מהרשות הפלסטינית וכי עד 2015 קיבל יותר מרבע מיליון שקלים.

קישורים חיצוניים
----------------

ויקישיתוף מדיה וקבצים בנושא **עבדאללה ברגותי** בוויקישיתוף
* עבדאללה ברגותי, ברשת החברתית Goodreads

הערות שוליים
------------

1. ↑  פליקס פריש, הותר לפירסום: נעצר בכיר מהנדסי המטענים של החמאס, באתר ynet, 07 במרץ 2003
2. ↑  אפרת וייס, "המהנדס" ברגותי נידון ל-67 מאסרי עולם, באתר ynet, 30 בנובמבר 2004
3. ↑  nrg חדשות, מסמכי הרשות חושפים: זה שכר המחבלים בכלא הישראלי, באתר nrg‏, 6 באוקטובר 2015

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007504418505171
* ISNI: 0000 0004 4810 3818
* LCCN: no2015054051
* VIAF: 308270196
* WorldCat (עם VIAF): 308270196

 |
**נישואי פרגוואי** הם **נישואים** המבוצעים על פי חוקי מדינת **פרגוואי**. הייחודי בנישואים אלו הוא המהירות היחסית שבה ניתן לקיימם, והעובדה שניתן לבצעם ללא נוכחות שני בני הזוג. נישואי פרגוואי מוכרים בישראל כנישואים שקויימו בחו"ל לפי החוק המקומי, ומשרד הפנים מכיר בהם לצורך רישום נישואים.

בעבר ניתן היה לקיים את הנישואים בפרגוואי ללא נוכחות אישית במדינה כלל, תוך היעזרות בהגשת מסמכים שונים על ידי עורך דין, שייצג את בני הזוג מול רשויות פרגוואי, וקבלת תעודת הנישואין הפראגוואנית בדואר. כיום, לאחר תיקון החוק המקומי, יש צורך בנוכחות אחד מבני הזוג במקום, אך לא שניהם, לצורך הסדרת הנישואים.

במדינת ישראל, האפשרות החוקית היחידה למיסוד קשר של נישואים בין בני זוג היא באמצעות נישואים דתיים, ואצל יהודים רק בין גבר ואישה יהודים לפי ההלכה באמצעות טקס דתי אורתודוקסי.  

בנסיבות אלה, נחשבים נישואי פראגוואי כאחת האפשרויות למיסוד קשר בין בני-זוג שאינם יכולים (למשל, נישואים בין-דתיים בישראל) או אינם מעוניינים להינשא בטקס דתי.

היתרונות ב"נישואי פראגוואי" הם בקלות ובמהירות שבה ניתן להינשא. יחד עם זאת, מדובר בהליך יקר, יחסית, לטקסי נישואים אחרים. הדרישה לנוכחות של לפחות אחד מבין בני־הזוג בפרגוואי לצורך השלמת הנישואים, מייקרת את התהליך ומסרבלת אותו.

ראו גם
------

* נישואים אזרחיים
* נישואי קפריסין

קישורים חיצוניים
----------------

* אפרת וייס, ברק לח"כים: עגנו בחוק את סוגיית הנישואין האזרחיים, באתר ynet, 10 בדצמבר 2003
* נישואי פרגוואי - אפשרות להינשא בנישואים אזרחיים, באתר ZAP משפטי, 21 באוגוסט 2017

הערות שוליים
------------

1. ↑  יהודית שמיר, עו"ד, נישואי פרגוואי באתר דין – עורכי דין ומידע משפטי בישראל. ‏29 בפברואר 2012
הרב **דוד מיכאל שמידל** (נולד בי"ז בניסן תרצ"ד, 2 באפריל 1934) הוא יושב ראש ארגון אתרא קדישא. ראש כולל, עורך תורני ופעיל במאבקי היהדות החרדית בישראל בנושאי דת ומדינה.

ביוגרפיה
--------

נולד בווינה, אוסטריה, בן יחיד לפנחס ומרים שמידל, משפחה הונגרית. ב-1939, בהיותו כבן חמש, עלה עם משפחתו לארץ ישראל אביו התפרנס מקמעונאות[דרושה הבהרה]. למד בישיבת סלבודקה בבני ברק אז התקרב אל הרב אברהם ישעיהו קרליץ ה"חזון איש" ובהמשך היה מתלמידיו של הרב גדליה נדל. לאחר מכן למד בישיבת באר יעקב אצל הרב משה שמואל שפירא.

נישא לעליזה, שהייתה מורה למקצועות קודש בסמינר הרב וולף בבני ברק. לבני הזוג שמונה בנות ובן.

פעילות ציבורית
--------------

ב-1956 פעל בשליחות הרב יצחק זאב סולובייצ'יק במאבק נגד החפירות בקבר הרמב"ם בטבריה. בשנות ה-60 היה פעיל במאבק החרדי נגד מערכת הבריאות בפרשת ניתוחי המתים בישראל וחבר בוועדה הציבורית להגנת כבוד האדם שהקים הרב רפאל סולובייצ'יק.

החל מאמצע שנות ה-70 ולאחר פטירת העסקן הרב אברהם ברוך ארטן הוא עומד בראש ארגון אתרא קדישא הנאבק נגד חפירות בבתי קברות יהודים בישראל ובתפוצות ומארגן הפגנות סוערות נגד חפירות בשטחי קבורה. בשנת 1979 נעצר בשל מעורבותו בהפגנות במתחם מחנה צבאי שהוקם אז בהר שנאן בטענה לפגיעה בקברי אמוראים בראשית העשור השני של המאה ה-21 התנהל מאבק פנים-חרדי נגד הארגון, שבעקבותיו חתמו רבנים מחוג חזון איש על כרוז המוחה על הפגיעה בכבודו של הרב שמידל.

פעילות תורנית
-------------

במשך עשרות שנים עמד בראש כולל אברכים "מתיבתא דרבי יוחנן" בבית הכנסת של ראשוני החסידים בטבריה שחבריו למדו בו במשך כל ימות השבוע, וחזרו לביתם לשבת. בראשית העשור השני של המאה ה-21, לאחר שגדלה הקהילה החסידית בטבריה, נסגר הכולל והרב שמידל בשנת תשע"א עבר לקוממיות.
הוא חבר המערכת של הוצאת שבתי פרנקל.

קישורים חיצוניים
----------------

ויקישיתוף מדיה וקבצים בנושא **דוד שמידל** בוויקישיתוף
* נקנסו על הרס בגן־ציבורי „המשמש לזימה", מעריב, 5 בפברואר 1970
* אייל ארליך, עלייתו וחפירתו של הרב שמידל, כותרת ראשית, 6 במרץ 1985
* יאיר אטינגר, מחזיק תיק כבוד המת ומלחמתו בביה"ח, באתר הארץ, 24 במרץ 2010

הערות שוליים
------------

1. ↑  יאיר אטינגר, מחזיק תיק כבוד המת ומלחמתו בביה"ח, באתר הארץ, 24 במרץ 2010
2. ↑  מנחם רהט, הרב שמידל מבני ברק יואשם ויועמד לדין, מעריב, 4 במאי 1979.

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007397336805171
* VIAF: 495157523315127031073
* WorldCat (עם VIAF): 495157523315127031073

 |
**רומאריו טורס גוטיירס** (בספרדית: **Romario Torres Gutiérrez**; נולד ב-9 בפברואר 2005 בבאייה אונדה שבקובה) הוא כדורגלן קובני המשחק בעמדת הקשר במחלקת הנוער של נסיונל ובנבחרת קובה.

קריירת מועדונים
---------------

טורס גדל במחלקת הנוער של ארטמיסה, ובשנת 2020 החל לשחק בקבוצה הבוגרת של המועדון במסגרת ליגת העל הקובנית. ב-31 במאי 2023 חתם בנסיונל מליגת העל האורוגוואית, והחל לשחק במחלקת הנוער של המועדון.

קריירה בינלאומית
----------------

ב-20 ביוני 2023 ערך טורס את הופעת הבכורה שלו בנבחרת קובה, בהפסד 2-0 לנבחרת אורוגוואי במשחק ידידות.

הוא היה חלק מסגל הנבחרת בטורניר גביע הזהב 2023, וערך הופעה אחת בטורניר.

חיים אישיים
-----------

רומאריו טורס נקרא על שמו של כדורגלן נבחרת ברזיל בעבר רומאריו.

תארים
-----

ארטמיסה
* אליפות קובה (1): 2022

קישורים חיצוניים
----------------

* פרופיל, באתר Transfermarkt
* פרופיל, באתר Soccerway
* פרופיל, באתר National Football Teams
* פרופיל, באתר FootballDatabase.eu

הערות שוליים
------------

1. ↑  ¿Cómo llegó el cubano Romario Torres a Nacional, al que comparan con Yaya Touré? Conocé su historia y miralo en acción באתר El Observador, ‏ 31 במאי 2023 (בספרדית)
2. ↑  Rompen el mercado, la joya que contrata Nacional y provocaría miedo en Peñarol באתר El Futbolero Uruguay, ‏ 30 במאי 2023 (בספרדית)

 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח **"רומאריו טורס"**.
תבנית {{סופר}} ריקה מתוכן. יש להזין פרמטרים בערך או בוויקינתונים. 
המנגנון של רוסלו להקלטת דיבור (תחריט עץ, בסביבות 1900)
קברו של ז'אן-פייר רוסלו
**זַ'אן-פְּיֶיר רוּסְלוֹ** (בצרפתית: **Jean Pierre Rousselot**; ‏) היה כומר וחוקר צרפתי. הוא נחשב לאחד מהאבות המייסדים של הפונטיקה, הדיסציפלינה המדעית החוקרת את צלילי השפה האנושית.

קורות חייו
----------

עם תום לימודיו בתיכון החל ז'אן רוסולו ללמוד בסמינר לכמרים ברישמון (Richemont) והוסמך לכומר בשנת 1870. ככומר הוא למד פילולוגיה ולמד ספרדית, אנגלית וגרמנית. ב-1873 החל ללמד לטינית, יוונית עתיקה וספרות במשך שש שנים בסמינר ברישמון. ב-1879 החל לחקור את השפה המדוברת - בתחילה לצורך הדוקטורט שלו, גם בהשראת הדיאלקטים הצרפתיים השונים שהוריו דיברו.

רוסלו עזב את עבודתו ונסע דרך צרפת כדי להמשיך בלימודיו. בין השאר שמע הרצאות מאת אנרי בקרל על חשמל וטלגרפיה ושל רודולף קניג (אנ') על אקוסטיקה.

בשנת 1886 הוא בנה את המכשיר הראשון שלו ל"כניסה חשמלית של המילה". גם כאן, הוא התעניין בעיקר בווריאציות בהגייה בניבים שונים. ב-1889 הוא הגיע למכון הקתולי של פריז (אנ') שהוקם זה לא מכבר, שם הקים את המעבדה הראשונה בעולם לפונטיקה.

רק ב-1891 הוא קיבל את הדוקטורט שלו, בעיקר בספרות צרפתית, עם תזה על השינויים הפונטיים בשפה בהשפעת ניבים. לימוד הניבים הביא לו כמה משרות הוראה בגרמניה. בין היתר, הוא הוזמן לאוניברסיטת גרייפסוולד (אנ'), לאוניברסיטת הומבולדט של ברלין (לנאופילולוגים), לאוניברסיטת מרבורג (אנ') ולאוניברסיטת קניגסברג (אנ').

בשנת 1895 הוא נבחר לעמוד בראש Société Linguistique de Paris ("החברה הלשונית של פריז"). בעזרתו הוקמה המעבדה לניסויים פונטיים בקולז' דה פראנס. בתקופה זו עסק גם בסוגיית אובדן השמיעה. ב-1911, יחד עם תלמידו אובר פרנו (אנ'), הקים את ה-Revue de phonétique ("סקירת הפונטיקה"), כתב-עת שהיה קיים עד 1914.

במהלך מלחמת העולם הראשונה עבד על איכון מיקומם של תותחי אויב וצוללות גרמניות. על כך מונה לאביר לגיון הכבוד.

לאחר המלחמה הפך רוסלו למרצה במכון לפונטיקה ניסיונית בקולז' דה פראנס. הוא מת בדירתו ברחוב Rue des Fossés-Saint-Jacques בפריז בשנת 1924 ונקבר בבית הקברות פר לשז.

ספריו
-----

* *De vocabulorum congruentia in rustico cellae-fruini sermone*, 1892.
* *La Phonétique expérimentale*, 1897.
* *Études de prononciations parisiennes*, 1899.
* *Historique des applications pratiques de la phonétique expérimentale*, 1899.
* *Principes de phonétique expérimentale* (2 volumes).
* *Précis de prononciation française*, 1902.
* *Premiers éléments de prononciation française*, 1903.

קישורים חיצוניים
----------------

ויקישיתוף מדיה וקבצים בנושא **ז'אן-פייר רוסלו** בוויקישיתוף   **המזהה לא מולא ולא נמצא בוויקינתונים, נא למלא את הפרמטר.**
* ז'אן-פייר רוסלו, באתר אנציקלופדיה בריטניקה (באנגלית)

הערות שוליים
------------

1. ↑  Most widely held works by P.-J Rousselot WorldCat Identities
תבנית {{רופא}} ריקה מתוכן. יש להזין פרמטרים בערך או בוויקינתונים. 
משה אשולין
מצבה לציון הקמת שכונת "אוהל משה"
**משה אשולין** (09 בדצמבר 1880 – לא ידוע) היה יזם ארץ-ישראלי, גואל אדמות, מייסד שכונת אוהל משה בתל אביב.

קורות חיים
----------

נולד בז' בטבת 1880 ביפו, ליצחק אשולין, השו"ב של יפו, ולאמו חיה (עיישה), שעלו ממרוקו.

בצעירותו, התחנך בבית הספר "אליאנס" ביפו של חברת כל ישראל חברים. כמו כן, למד לימודי תורה מפי רבי אליהו שמול, שהיה סבו מצד אמו. בבגרותו החל לעבוד כנפח בבית חרושת שטיין.

בשנת 1902 התחתן עם חנה, בת למשפחה שהתגוררה בעזה. 

משה אשולין, שהיה מיודד עם התושבים הערבים והכיר את מנהגיהם, גאל אדמות רבות באזור של תל אביב-יפו של ימינו. כך לדוגמא, היה מעורב בהקמת השכונות מחנה יוסף, כרם התימנים, ושכונת ברנר. בנוסף לכל, היה מעורב ברכישת אדמות כרם ישראל, משכנות ישראל ועוד. במהלך עסקאות אלה הסתפק במועט, וראה הצלחה בעמלו על ידי השתתפות במצווה כגון זו.

פעולתו העיקרית והמוכרת ביותר הייתה הקמת שכונת "אהל משה" בשנת 1906, היא השכונה האחרונה מחוץ ליפו שהוקמה טרם הקמת אחוזת בית.

בתקופת מאורעות 1921 ו-1929 שימש ביתו של אשולין, ובעיקר המרתף, כמחסן נשק ותחמושת עבור ארגון ההגנה. אשולין ניצל את קשריו הטובים עם הערבים המקומיים לצורך רכישת נשק שהועבר ללוחמי ההגנה. 

אשולין מסר את אקדמו האישי במתנה לאליהו גולומב, זאת לאחר הפצרות רבות.

לקריאה נוספת
------------

* **יפו-נווה צדק, ראשיתה של תל אביב** (הוצאת משרד הביטחון), מרדכי אלקיים, 1990..

קישורים חיצוניים
----------------

* משה אשולין מאתר חלוצי היישוב ובוניו
* כתבי משה אשולין בפרויקט בן-יהודה

הערות שוליים
------------
**מיניונים** (באנגלית: **Minions**, בתרגום חופשי לעברית: "משרתים" או "עושי-דבר") הם יצורים צהובים בדיוניים שמופיעים בסדרת הסרטים "גנוב על הירח" מבית אילומיניישן. הם מאופיינים בהתנהגות ילדותית ובשפתם הייחודית, שהיא בעיקרה ג'יבריש. הם גם מהווים את הקמע הרשמי של חברת אילומיניישן, ולעתים גם של חברת האם שלה, קומקאסט.

קווין, סטיוארט ובוב הם שלושת המיניונים המוכרים ביותר בזיכיון, שכן הם מככבים בסרטי הספין אוף "המיניונים" (2015) ו"המיניונים: עלייתו של גרו" (2022). מיניונים רבים אחרים מוזכרים בשמותיהם בסרטים שבזיכיון.

מאפיינים
--------

### תיאור

המיניונים הם יצורים צהובים וקטנים אשר לובשים בדרך כלל סרבלי ג'ינס כחולים, כפפות גומי שחורות, וחובשים משקפי מגן. הם בערך בשליש עד חצי מהגובה של בני אדם. יש להם עין אחת או שתיים, והקשתית שלהם כמעט תמיד חומה (חוץ מבוב, שיש לו עין אחת עם קשתית ירוקה ועין אחת עם קשתית חומה). אין להם אפים נראים לעין אך הם מסוגלים להריח. אין להם גם אוזניים נראות לעין אך הם שומעים. רוב המיניונים קירחים או עם קומץ קווצות שיער שחורות על ראשיהם.

בסרט "המיניונים" (2015) מסופר שהמיניונים היו קיימים עוד עם הופעת החיים על פני כדור הארץ, וכי לאורך כל ההיסטוריה נוהגים המיניונים לחפש את הנבלים הגדולים בעולם על מנת שיוכלו לשרתם. כשאין להם "בוס" שהם יכולים לשרת הם הופכים למדוכאים וחסרי מנוחה.

בסרטון הקצר "Banana" משנת 2010 נחשף לראשונה שהמיניונים משתוקקים כבאופן כמעט בלתי-נשלט לבננות.

### שפה

המיניונים מדברים בשפה ייחודית משלהם, שהיא בעיקרה ג'יבריש, תוך שילוב מילים מאנגלית, צרפתית, יפנית, קוריאנית, איטלקית, עברית, ספרדית וגרמנית. מילים שנשמעות כמו אנגלית שונו במיוחד במדינות השונות בהן הוקרן הסרט על מנת שהצופים בכל אזור בעולם יהיו מסוגלים לזהות אותן יותר בקלות.

לדיבוב של המיניונים אחראים כריס רנו ופייר קופין - יוצרי הזיכיון.

### השמות של המיניונים

למיניונים יש שמות פופולריים במדינות דוברות אנגלית, כגון קווין, סטיוארט, בוב, מל, דייב, ג'רי, קארל, פיל, פול, ג'ורג', טים, דוני, מארק, לאנס, מייק, טום, ג'ון, סטיב, נורברט, טוני, כריס, אריק, הנרי ואוטו.

קישורים חיצוניים
----------------

ויקישיתוף מדיה וקבצים בנושא **מיניונים** בוויקישיתוף
1. ↑  בדיבוב העברי של "גנוב על הירח" נקראו **משרתיונים**

|  |  |
| --- | --- |
| בקרת זהויות עריכת הנתון בוויקינתונים | 
* MusicBrainz: c9267f3d-b75f-4692-9eff-dca144c0f1cb

 |
**עמליה דוּאֶק** (נולדה ב-17 במאי 1990) היא עיתונאית, אשת רדיו וטלוויזיה ישראלית. משמשת כתבת לענייני כלכלה ומגישת "מהדורת היום" בחברת החדשות. מגישה מחליפה בחדשות סוף השבוע של חדשות 12.

ביוגרפיה
--------

עמליה דואק, 2018
דואק נולדה בישראל. אמה היא העיתונאית נחמה דואק ואביה הוא אלוף (במיל') יוסי בן-חנן.

החלה את דרכה העיתונאית בילדותה, כאשר בשנת 2002 הגישה את מהדורת החדשות "חמש וחצי" בערוץ הילדים לצדו של ירון לונדון, בעריכת מיקי רוזנטל ועבדה במעריב לנוער ככתבת אורחת. ב-2003 הגישה פינה בתוכנית "שישי בגאון" ששודרה בערוץ הראשון.

דואק שירתה בגלי צה"ל בשנים 2008–2011, ומילאה בתחנה מספר תפקידים, בהם כתבת לענייני תקשורת, תחבורה, תעופה, תיירות ותחום המשפט. בנוסף, הגישה בגלי צה"ל מהדורות חדשות ופינות כלכלה בתוכניות שונות בתחנה ושימשה גם כעורכת משנה של יומני חדשות בגלי צה"ל.

בשנת 2011 הצטרפה לחברת החדשות של ערוץ 2 ככתבת בתוכנית הצרכנות "תוכנית חיסכון", ובשנת 2012 מונתה לכתבת לענייני תחבורה של חברת החדשות. בשנת 2013 מונתה לכתבת הכלכלית של חדשות 2.

בשנת 2016 נבחרה על ידי המגזין "פורבס ישראל" לאחת מ-50 הנשים המשפיעות בישראל, ועוד קודם לכן הוגדרה על ידי המגזין כאחת מ-30 הצעירים המשפיעים בישראל.

בקיץ 2017 הנחתה לסירוגין את "הבוקר של קשת" בערוץ 2 של קשת, לצד יואב לימור.

משנת 2017 הגישה את התוכנית "לילה טוב ישראל" לסיכום חדשות היום.

כיום היא מגישה מחליפה בחמש עם רפי רשף, שש עם ובחדשות סוף השבוע.

החל ממלחמת חרבות ברזל משמשת כמגישת "מהדורת היום" לצידו של עופר חדד מדי יום.

דואק היא בוגרת אוניברסיטת תל אביב בהצטיינות במשפטים (LL.B) ובוגרת תואר שני במנהל עסקים במסלול למנהלים, גם הוא באוניברסיטת תל אביב. 

דואק נשואה לאיש העסקים משה גליקסמן. הזוג הורים לשני בנים.

קישורים חיצוניים
----------------

ויקישיתוף מדיה וקבצים בנושא **עמליה דואק** בוויקישיתוף
* 

* עמליה דואק, ברשת החברתית פייסבוק

* עמליה דואק, ברשת החברתית אקס (טוויטר)

* עמליה דואק, ברשת החברתית אינסטגרם

* עמליה דואק, ברשת החברתית LinkedIn
* עמליה דואק, במיזם "אישים" לתיעוד היצירה הישראלית
* דליה בן ארי, "מקצוע העיתונות הוא מקצוע בודד, סוליסטי ותחרותי" – עמליה דואק מספרת מה למדה על החיים, באתר את, 12 באפריל 2018
* נעמה כהן, ‏עמליה דואק: "אני לא חילונית", באתר כיפה, 20 באוגוסט 2019
* אריאל שנבל, ‏"הכוח שלי הוא דווקא בכך שאיני תופסת צד", בעיתון מקור ראשון, 10 במאי 2020

הערות שוליים
------------

1. ↑  רוני קורן-דינר, אברי גלעד ינחה את "חמש וחצי" בערוץ הילדים, באתר TheMarker‏, 19 במאי 2003
2. ↑  דוד אברהם, חצי נחמה: עמליה דואק מצטרפת ל"תוכנית חיסכון", באתר nana10‏, 1 באוגוסט 2011
3. ↑  דוד אברהם‏, עמליה דואק תשמש ככתבת התחבורה של חדשות 2, באתר וואלה!‏, 7 באוגוסט 2012
4. ↑  הנשים המשפיעות 2016: 25. עמליה דואק ויונה לייבזון, באתר פורבס ישראל, 31 ביולי 2016
5. ↑  30Under30: עמליה דואק, באתר פורבס ישראל, 29 בפברואר 2016
**טל שמאי** (נולד ב-31 ביולי 1990) הוא חזאי ומגיש תחזית בחדשות 13. הוא אחלה גבר

ביוגרפיה
--------

טל שמאי גדל באריאל. כיום הוא מתגורר בתל אביב.

בשנת 2009 התגייס למרכז המטאורולוגיה של חיל האוויר, שם שירת כמש"ק מחקר מטאורולוגי וכחזאי. עם שחרורו מהשירות הצבאי החל לעבוד כחזאי בנמל התעופה בן-גוריון. זמן קצר לאחר מכן עבר מבחן בד בערוץ הראשון, והחל להגיש את התחזית במהדורת "מבט" לצד החזאיות שרון וכסלר וסיגל גפני.

בסוף 2012 סיים את עבודתו בערוץ הראשון, וכחודשיים לאחר מכן הצטרף לחדשות 10 כעורך ומפיק פינת התחזית במהדורה המרכזית. בנוסף החל להגיש פינת תחזית יומית בתוכנית הבוקר "אורלי וגיא".

בפברואר 2015 החל להגיש את התחזית גם במהדורה המרכזית, לצד החזאי דני רופ.

באוגוסט 2020 החליף את דני רופ במהדורת החדשות המרכזית של ערוץ 13.

בשנת 2019 נישא לבן זוגו. כעבור מספר שנים, השניים התגרשו.

קישורים חיצוניים
----------------

ויקישיתוף מדיה וקבצים בנושא **טל שמאי** בוויקישיתוף
* 

* טל שמאי, ברשת החברתית פייסבוק

* טל שמאי, ברשת החברתית אקס (טוויטר)

* טל שמאי, ברשת החברתית אינסטגרם

הערות שוליים
------------

1. ↑  הכי נורמלי: ככה נראית אהבה, באתר וואלה!‏, 13 ביוני 2019
**שחר חיון** (נולדה בט"ז בניסן ה'תש"ס, 21 באפריל 2000) היא שחקנית, דוגמנית, ואושיית רשת ישראלית.ויש לה אח בשם ני חיון.

ביוגרפיה
--------

נולדה וגדלה בבאר שבע במשפחה מסורתית. אמה, אליזבת מתווכת נדל"ן, ואביה ציון בלש בימ"ר. לה שלושה אחים.

למדה בבית הספר היסודי נווה שלום ובבית הספר התיכון יצחק רגר בעיר, בו למדה במגמת אומנות. בשנים 2018–2020 שירתה בצה"ל באבטחת מידע בבסיס חצרים.

למדה קורס משחק אצל גלית אשכול, מגי אזרזר, רותם קינן ואור בן מלך.

קריירה
------

### דוגמנות

בגיל 18 עברה חיון ללונדון וקיבלה קמפיינים גדולים לאסוס, Missguided ומותגים אחרים.

ב-2019 חתמה בסוכנות הדוגמנות הישראלית "עילית מודלס" בבעלות שי אביטל. כשלפני כן, הייתה חתומה בסוכנות הדוגמנות ITM של עמרי יערי. ב-2021 דגמנה לקמפיין של אופטיקנה לצד עומר אדם.

משנת 2022 החלה לשמש בתור הפרזנטורית הרשמית של רשת ההלבשה התחתונה FIX, וחלק מנבחרת השגרירים שלסמסונג בישראל. באותה שנה נבחרה לשמש כפרזנטורית מותג האופנה אורבניקה.

ביולי 2023 הצטרפה לנבחרת הפרזנטורים של חברת האופנה טוונטי פור סבן לצד יהונתן מרגי, מאיה קיי ותומר הכהן. בשנים אלו כיכבה בקמפיינים ושימשה גם כפרזנטורית של מותגים רבים, ביניהם "Alo Yoga", "מותג הדרמו קוסמטיקה CeraVe (סרווה)", "איל מקיאג'", Strongful" "Ysl, "אמריקן לייזר", "אדידס", "missguided", "מיקי בוגנים NB" ועוד.

### משחק

בשנת 2018 שיחקה בסדרה "שלטון הצללים".

בשנת 2021 שיחקה בסדרה "מגן דוד דרום".

בשנת 2022 השתתפה בקליפ לשיר "כפיות" של הזמר עדן חסון.

בשנת 2023 שיחקה בתפקיד ראשי בסדרה "פול ספיד" בה גילמה את עמליה תשבי. באותה שנה שיחקה בסדרה "בני מצווה" בתפקיד מוריה סבן. ב-4 באפריל התארחה בסינגל "לישון זה לחלשים" של אדיר גץ.

ב-18 בפברואר 2024 התארחה בסינגל "שחר חיון" של הראפר שרק שנכתב עליה.

חיים אישיים
-----------

מאפריל 2022 ועד מאי 2023 הייתה בזוגיות עם און רפאלי.

מתגוררת בתל אביב.

קישורים חיצוניים
----------------

ויקישיתוף מדיה וקבצים בנושא **שחר חיון** בוויקישיתוף
* שחר חיון, ברשת החברתית פייסבוק
* שחר חיון, ברשת החברתית אינסטגרם
* שחר חיון, במיזם "אישים" לתיעוד היצירה הישראלית
* שחר חיון, במסד הנתונים הקולנועיים IMDb (באנגלית)
* לירון שמם, זה עניין של שניות עד שאת מתפוצצת, ‏13 בינואר 2022
* דליה בן ארי, שחר חיון: "בחו"ל אמרו לי שאני צריכה לרזות, שלחתי אותם לעשות חמוצים במפעל ביבנה", באתר את, 6 בפברואר 2022
* בר זגה, שחר חיון: "מהרגע שהתחלתי לשמור צניעות התפוצצתי על מאתיים", במדור "פנאי פלוס" באתר ynet‏, 7 ביולי 2022
* בר זגה, שחר חיון: משפחת רפאלי היא המשפחה השנייה שלי, באתר ynet, 1 במרץ 2023
* סמדר שיר, "בר מצחיקה, ציפי אלופה ורפי קורא לי כפרונה", באתר ynet, 11 באפריל 2023
* אפרת וכטל, אני בשלה להוליווד. רואים את זה, ‏21 בספטמבר 2023

הערות שוליים
------------

1. ↑  אפרת וכטל, אני בשלה להוליווד. רואים את זה, ‏21 בספטמבר 2023
2. ↑  יפעת הללי אברהם, ‏אני שפויה והכל בסדר. גם הזוגיות שלי, באתר ‏מאקו‏, 25 ביולי 2021
3. ↑  דליה בן ארי, שחר חיון: "בחו"ל אמרו לי שאני צריכה לרזות, שלחתי אותם לעשות חמוצים במפעל ביבנה", באתר "את", 6 בפברואר 2022
4. ↑  יובל ארד, מתאוששת מהפרידה מאון רפאלי? הג'וב החדש של שחר חיון, באתר TMI, ‏20 ביולי 2023
5. ↑  ערן סויסה, און רפאלי ושחר חיון כבר לא, באתר ישראל היום, 13 במאי 2023
**תאופיק ברהום** (בערבית: **توفيق برهوم**; נולד בשנת 1990) הוא שחקן ערבי-ישראלי.

ביוגרפיה
--------

ברהום נולד בכפר עין ראפה, מערבית לירושלים. הוא בן למשפחה מוסלמית, ומגדיר עצמו גם כ"פלסטיני". כשהיה בן 14 נשלח לכפר הנוער "מאיר שפיה" ליד זכרון יעקב.

### קריירה בישראל

בשנת 2012 שיחק בתפקיד משני בסדרת הדרמה "אופוריה", ששודרה בהוט 3.

בשנת 2014 לוהק לשחק בתפקיד אורח בסדרת הנעורים "החממה" וגילם את נור. באותה שנה, גילם את דמותו של עדנאן בסרט של נסים דיין "מפריח היונים". באותה שנה הצטלם גם בתפקיד הראשי בסרט "ערבים רוקדים" (המבוסס על ספרו של סייד קשוע), בו גילם את דמותו של איאד. על תפקיד זה היה מועמד לפרס אופיר לשחקן הראשי הטוב ביותר לשנת 2014.

בשנת 2015 שיחק בסרטו של ארז תדמור "ארץ פצועה" בו גילם את המחבל.

### קריירה מחוץ לישראל

בשנת 2015 שיחק בתפקיד הראשי בסרט הפלסטיני "האיידול"(אנ') בבימויו של האני אבו אסעד, בו גילם את דמותו של מוחמד עסאף. באותה שנה, שיחק בסרט היווני "אהבה יוונית", בו גילם את פארס, פליט מלחמת האזרחים בסוריה.

בנוסף ב-2015 שיחק בסרט האמריקאי "אבודים בעיר הלבנה", בכיכובם של היילי בנט, תומאס דקר ובוב מורלי.

בשנת 2018 שיחק בסרט הבריטי-אמריקאי "מריה מגדלנה" בכיכובה של רוני מארה.

בנוסף ב-2018 שיחק גם במיני-סדרה האמריקאית "המגדלים הגבוהים" בדמותו של חאליד אל-מיהדאר, אחד מחוטפי טיסה 77 של אמריקן איירליינס.

בשנת 2020 שיחק במותחן הדרמה האמריקאי "מסלול נקמה" לצדם של בלייק לייבלי וג'וד לאו. שיחק גם בסדרה הבריטית "בגדאד סנטרל" של ערוץ 4 את דמותו של אמג'ד ושיחק בסדרת הפנטזיה הבריטית "מכתב למלך" (אנ') ששודרה בנטפליקס.

בשנת 2022 שיחק בתפקיד ראשי בסרטו של טאריק צאלח "הילד מגן עדן"

בשנת 2023 ישחק בסרטו התנכ"י של הבמאי טרנס מאליק "*The Way of the Wind*".

בשנת 2024 הוא שיחק בתור האב גבריאל בסרט האימה האמריקאי "אות משמיים: הסימן הראשון", השישי במספר בסדרת סרטי "זיכיון אות משמיים".

קישורים חיצוניים
----------------

* תאופיק ברהום, במיזם "אישים" לתיעוד היצירה הישראלית
* תאופיק ברהום, במסד הנתונים הקולנועיים IMDb (באנגלית)
* תאופיק ברהום, באתר "אידיבי", מאגר הידע העברי לקולנוע ישראלי ועולמי
* תאופיק ברהום, באתר ספר הקולנוע הישראלי

הערות שוליים
------------

1. 1 2  עידוא דגן, הכוכב הפלסטיני: הסתירו ישראליותי ולא שילמו לי, באתר nrg‏, 23 באוקטובר 2015
2. ↑  תאופיק ברהום: סיפור חייו
פירוש נוסף ערך זה עוסק בביטוי. אם התכוונתם למשמעות אחרת, ראו מלח הארץ (פירושונים).
**מלח הארץ** (ביוונית: **Τὸ ἅλας τῆς γῆς**) - ביטוי שמקורו בברית החדשה, שם נאמר - על ידי ישוע, בדרשה על ההר שנשא באוזני תלמידיו:

> 
> אַתֶּם מֶלַח הָאָרֶץ, וְאִם תֹּאבַד לַמֶּלַח מְלִיחוּתוֹ, כֵּיצַד תֻּחְזַר לוֹ? הֵן לֹא יִצְלַח עוֹד לְשׁוּם דָּבָר כִּי אִם לְהַשְׁלִיכוֹ הַחוּצָה לִהְיוֹת מִרְמָס לְרַגְלֵי הַבְּרִיּוֹת
> 
> 
> 
> — מתי, פרק ה׳ 13
>

בברית החדשה
-----------

משל המלח חוזר על עצמו פעמיים נוספות בברית החדשה, בבשורה על פי מתי נאמר מפי ישו: "אַתֶּם מֶלַח הָאָרֶץ וְאִם־הַמֶּלַח הָיָה תָפֵל בַּמֶּה יָמְלָח הֵן לֹא־יִצְלַח עוֹד לַכֹּל כִּי אִם־לְהַשְׁלִיךְ חוּצָה וְהָיָה מִרְמָס לִבְנֵי אָדָם." (הבשורה על-פי מתי, ה 13). בדרשת "משל מלח הארץ ואור העולם" לתלמידו יוחנן: "הַמֶּלַח טוֹב הוּא, אַךְ אִם תֹּאבַד לוֹ מְלִיחוּתוֹ, כֵּיצַד תָּשִׁיבוּ לוֹ אֶת טַעֲמוֹ? יְהֵא מֶלַח בְּקִרְבְּכֶם וִהְיוּ בְּשָׁלוֹם זֶה עִם זֶה." (מרקוס ט' 50), ובדרשה להמון ההולך איתו: "הַמֶּלַח הוּא טוֹב; אַךְ אִם גַּם לַמֶּלַח תֹּאבַד מְלִיחוּתוֹ, כֵּיצַד תֻּחְזַר לוֹ?" (לוקס יד' 34).

לפי יסכה הרני, המלח היה ועודנו מרכיב חשוב בהכשרת הבשר והוא המרכיב אשר הופך את הבשר הטרף לכשר. מכאן - תלמידי ישו הם המרכיב ההופך את כל העולם לכשר וראוי. הם חיוניים וחיוני שישמרו על תכונתם זו.

בעברית ישראלית
--------------

השימוש בביטוי רווח בשפה העברית, החל משלהי המאה העשרים, להצגת אדם או קבוצת אנשים כבעלי איכות גבוהה. איכות זו מבוססת על היותם בני מעמד חברתי שורשי, שהלכו בתלם ישראלי התואם פרקים שונים מהנרטיב הלאומי, כמו: קיבוץ ומושב, מוסדות לימוד בעלי מוניטין או יחידות מסוימות בצה"ל. כך, למשל, אמר קצין הנדסה ראשי, תא"ל שמעון דניאלי, בעקבות מותו של לוחם במסיבת סיום מסלול: "מדובר באירוע קשה מבחינתי, כי החיילים שהיו שם שייכים ליחידה מובחרת, הם מלח הארץ".

בעבר נעשה שימוש מצומצם בביטוי. היות המלח מחצב טבעי הנכרה בעבודה קשה, מרכיב מרכזי בתיבול המאכלים למיניהם וקשור לאמונות ומיתוסים - כל אלה יצרו הקשר רעיוני עם אנשי עמל שתרמו בחייהם ובמעשיהם לחברה. מי שייחסו לו תואר מלח הארץ יכול היה להימנות, למשל, על אנשי ההתיישבות העובדת והלוחמים.

עם השנים התרחב בו השימוש וקבוצות שונות באוכלוסייה מייחסות לביטוי אנשי איכות משלהן, בהתאם להשקפת עולמן. לדוגמה, עו"ד אוסמה סעדי, מזכ"ל מפלגת תע"ל, אמר בריאיון עיתונאי על ערביי ישראל: "אנחנו מלח הארץ".

בשפות אחרות
-----------

גם באנגלית ניתן למצוא שימוש במונח "Salt of the Earth", המשמש לתיאור אנשי עמל חרוצים והגונים.

גם ברוסית קיים הביטוי Соль земли, אשר היה בשימוש בעיקר במאה ה-19 ותחילת מאה 20.

קישורים חיצוניים
----------------

| מיזמי קרן ויקימדיה |
| --- |
| ויקימילון ערך מילוני בוויקימילון: **מלח הארץ** |
| ויקישיתוף תמונות ומדיה בוויקישיתוף: **מלח הארץ** |

* Jewish Encyclopedia: Salt
* Catholic Encyclopedia: Salt
* מלח הארץ בכמוסת זמן ישראל 1948-2023

הערות שוליים
------------

1. ↑  אביבה לורי, מלח הארץ, באתר הארץ, 11 במרץ 2008
2. ↑  הציטוט המלא הוא "אנחנו מלח הארץ, נישאר במולדת שלנו ומה שלא הצליח ב-48', הכוונה לגירוש, כשהיינו 150 אלף תושבים, לא יצליח ב-2008, כשאנחנו לפחות מיליון" - מתוך עינת בר ויניב דורנבוש, "ערביי ישראל - מלח הארץ", 30.3.2008, באתר נענע 10
**הבחירות המקדימות לנשיאות ארצות הברית במפלגה הדמוקרטית 2024** הן בחירות מקדימות שבהן עתיד להיבחר מועמד מהמפלגה הדמוקרטית להתמודד בבחירות לנשיאות ארצות הברית 2024. הבחירות יתקיימו בכל 50 מדינות ארצות הברית, מחוז קולומביה, חמש טריטוריות, ודמוקרטים מחוץ לארץ. הבחירות ויתקיימו בין פברואר ליוני 2024. הנשיא המכהן ג'ו ביידן צפוי להתמודד בבחירות יחד עם קמלה האריס בתור סגניתו. ביידן שומר על יתרון משמעותי בסקרים, ואף נשיא מכהן בהיסטוריה המודרנית לא איבד את המועמדות.

בעוד ביידן הביע שוב ושוב את כוונתו לרוץ לבחירה מחדש מאז 2021, היו השערות בשנתיים הראשונות לנשיאותו כי ייתכן שהוא לא יבקש להיבחר מחדש בשל גילו והפופולריות הנמוכה שלו. בנוסף על כך, היו ספקולציות כי ביידן עשוי לעמוד בפני אתגר עיקרי, במיוחד מחברי הפלג הפרוגרסיבי של המפלגה הדמוקרטית, שממנו צצו שלושה יריבים ראשוניים: מריאן ויליאמסון הכריזה על מועמדותה במרץ 2023, רוברט פ. קנדי ג'וניור, פעיל נגד חיסונים, עורך דין סביבתי ומפיץ תיאוריות קונספירציה הכריז על מועמדותו באפריל, ודין פיליפס באוקטובר. קנדי פרש מהפריימריז הדמוקרטיים באוקטובר 2023.
אחרי שהדמוקרטים השיגו הישגים מפתיעים בבחירות אמצע הקדנציה 2022, רבים האמינו שביידן ירוץ ויזכה במועמדות לנשיאות. ב-25 באפריל 2023, ביידן פרסם סרטון שבו הוא מודיע כי יתמודד לכהונה שנייה.

מועמדים
-------

### מועמדים שעדיין מתמודדים

| שם ותמונת המועמד/ת | אודות המועמד/ת | לוגו |
| --- | --- | --- |
| **ג'ו ביידן** | נשיא ארצות הברית (2021–הווה)
סגן נשיא ארצות הברית (2009–2017)
סנאטור מטעם דלאוור (1973–2009)
מועמד לנשיאות ב-1988 ו-2008 |  |
| **דין פיליפס** | חבר בית הנבחרים של ארצות הברית (2019–הווה) |  |
| **מריאן ויליאמסון** | סופרת, מדריכה רוחנית ופעילה פוליטית יהודייה-אמריקאית
מייסדת ארגון Project Angel Food |  |
| **ג'ייסון פאלמר** | בעל הון סיכון |  |

### מועמדים שפרשו

| שם ותמונת המועמד/ת | אודות המועמד/ת | לוגו |
| --- | --- | --- |

קישורים חיצוניים
----------------

ויקישיתוף מדיה וקבצים בנושא **הבחירות המקדימות לנשיאות ארצות הברית במפלגה הדמוקרטית 2024** בוויקישיתוף
**הילה שמיר** (נולדה ב-1979) היא פרופסור חבר בפקולטה למשפטים באוניברסיטת תל אביב, לשעבר סגנית הדקאן לענייני הוראה. היא חוקרת בתחומי הרווחה, הגירה ופמיניזם.

ביוגרפיה
--------

הילה שמיר נולדה בראשון לציון, בת הזקונים במשפחה עם ארבעה ילדים. גדלה ביבנה. בתיכון למדה בבית הספר הבינלאומי בשלוחה בהונג קונג. 

השלימה לימודי תואר ראשון במשפטים באוניברסיטת תל אביב בהצטיינות, והתמחתה אצל השופט אליהו מצא בבית המשפט העליון. היא המשיכה ללימודי תואר שני ושלישי בבית הספר למשפטים באוניברסיטת הארווארד, אותם סיימה בשנת 2008. עם תום לימודיה, הצטרפה כחברת סגל לפקולטה למשפטים. לימדה כמרצה אורחת בבתי הספר למשפטים באוניברסיטת ברקלי (קורס על פמיניזם ומשפט), באוניברסיטת קורנל (קורס על סחר בבני אדם והגירת עבודה), ובאוניברסיטת הארווארד (קורס על סחר בבני אדם).

כיהנה כסגנית דקאן לענייני הוראה בשנת הלימודים תשע"ח. הייתה עורכת במשותף של כתב העת "מעשי משפט". היא בעלת רישיון עריכת דין בישראל ובמסצ'וסטס.

חברה בפורום המרצות והמרצים למשפטים למען הדמוקרטיה, הפועל נגד שינויי המשטר שהוצעו במערכת המשפט בשנת 2023.

### מלגות, מענקי מחקר ופרסים

שמיר זכתה בשורה של מלגות ומענקי מחקר: מלגת פישמן, מלגת פולברייט ללימודים בחו"ל; מלגת אלון לחוקרים צעירים, ומלגה של האיחוד האירופי למדענים חוזרים.

היא זכתה בפרס צלטנר לחוקרת צעירה בשנת 2014, ובפרס חשין לחוקרת צעירה בשנת 2018.

היא זכתה במענקי מחקר של משרד המדע, למחקר בנושא מנגנונים משפטיים לקידום נשים, ובמענק של הקרן הלאומית למדעים בנושא סחר בבני אדם. בשנת 2018 זכתה במענק ERC חמש-שנתי של האיחוד האירופי בסכום של למעלה ממיליון יורו, בנושא סחר בבני אדם בראי דיני העבודה. בשנת 2018 נבחרה להיות חברה באקדמיה הצעירה הישראלית, במסגרת האקדמיה הלאומית הישראלית למדעים. בשנת 2023 זכתה במענק ERC חמש-שנתי נוסף, למחקר בנושא עבודה בהקשרים גלובליים.

חיים אישיים
-----------

שמיר נשואה לאורי אהרונסון, ד"ר למשפטים באוניברסיטת בר-אילן, ולהם שני בנים, עברי והלל.

קישורים חיצוניים
----------------

* הילה שמיר, באתר ResearchGate
* הילה שמיר, באתר גוגל סקולר
* הילה שמיר, באתר SSRN
* אתר הבית של פרופ' הילה שמיר, באתר הפקולטה למשפטים, אוניברסיטת תל אביב
* אתר למנויים בלבד איילת שני, "ראיינתי נשים בזנות, מטפלים ועובדי חקלאות. פועלי הבניין במצב הכי קשה", באתר הארץ, 24 ביוני 2021

הערות שוליים
------------

1. ↑  "מי אנחנו", פורום המרצות והמרצים למשפטים למען הדמוקרטיה.

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007604021805171
* LCCN: no2016120486
* ORCID: 0000-0002-6388-5921
* VIAF: 637147423065444881512
* WorldCat (עם VIAF): 637147423065444881512

 |
**קרל-אריוון האוב** (בגרמנית: **Karl-Erivan Haub**; נולד ב-5 במרץ 1960 - נעדר מ-7 באפריל 2018) הוא איש עסקים מיליארדר גרמני. מנכ"ל (במשותף עם אחיו) של חברת ההחזקות טנגלמן גרופ (אנ').

קורות חייו
----------

נולד בטקומה שבוושינגטון. בנו הבכור של אריוון האוב (אנ') ‏(1932–2018) שניהל בשעתו את טנגלמן גרופ. המשפחה נמנית בין המשפחות העשירות בעולם לפי פורבס.

למד כלכלה ומדעי החברה באוניברסיטת סנט גאלן (אנ') בסנט גאלן (אנ'), שווייץ. התמחה בתפקידים שונים בקבוצת טנגלמן ומשנת 2000 הוא מנהיג את החברה יחד עם אחיו הצעיר יותר כריסטיאן ו. א. האוב (אנ').

האוב נחשב לגולש סקי מנוסה, באפריל 2018 מסרו הרשויות כי הוא התאמן לקראת תחרות סקי באתר סקי על המטרהורן, ולא שב למלון שבו התאכסן בעיירה צרמט. הוא גלש בגפו ואפשר שהחליק לסדקים בקרחונים שבאזור בו גלש. בשל העובדה שמשלחות חיפוש וחילוץ נכשלו בעבר באיתור נעדרים באזור זה, מוגדר האוב נעדר.

באפריל 2024 פורסם שקרל-אריוון האוב גר במוסקבה עם המאהבת שלו.

הערות שוליים
------------

1. ↑  מספר 176 ברשימת עשירי העולם לשנת 2010, פורבס. (באנגלית).
2. ↑  ידיעה על היעלמו באתר היומון הנדלסבלאט (אנ').
3. ↑  DAVID AVERRE, German-US supermarket billionaire, 64, who disappeared hiking on the Matterhorn and was declared dead is 'living with his 44-year-old mistress in Moscow', dailymail, ‏17/4/24

|  |  |
| --- | --- |
| בקרת זהויות עריכת הנתון בוויקינתונים | 
* GND: 138255369
* VIAF: 88300302
* WorldCat: viaf-88300302

 |

 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח **"קרל-אריוון האוב"**.
**דיינר אלכסנדר קיניונס קיניונס** (בספרדית: **Deinner Alexander Quiñones Quiñones**; נולד ב-15 באוגוסט 1995 בטומקו שבקולומביה) הוא כדורגלן קולומביאני המשחק בעמדת קשר הכנף בקבוצת הפועל באר שבע.

קריירת מועדונים
---------------

קיניונס החל את הקריירה המקצוענית שלו בקבוצת אוניברסיטריו פופאיאן מליגת המשנה הקולומביאנית. הוא ערך 13 הופעות ליגה במדי המועדון, בהן הבקיע שער אחד. בהמשך שיחק מדפורטס קינדיו במסגרת ליגת העל הקולומביאנית וליגת המשנה הקולומביאנית, והושאל ממנה לדפורטס טולימה ולחגוארס קורדובה מליגת העל הקולומביאנית.

ב-12 ביולי 2018 חתם קיניונס באינדפנדיינטה מדיין מליגת העל הקולומביאנית, ממנה הושאל לסנטוס לגונה מליגת העל המקסיקנית. לאחר מכן שיחק בקבוצות אתלטיקו נסיונל ואמריקה קאלי מליגת העל הקולומביאנית.

ב-27 בינואר 2023 חזר קיניונס לאינדפנדיינטה מדיין מליגת העל הקולומביאנית, ולאחר שערך 29 הופעות ליגה והבקיע שני שערים בעונת 2023, שוחרר מהמועדון.

ב-5 בפברואר 2024 חתם קיניונס על חוזה לשנה וחצי בהפועל באר שבע מליגת העל הישראלית.

תארים
-----

אינדפנדיינטה מדיין
* הגביע הקולומביאני (1): 2019

קישורים חיצוניים
----------------

* פרופיל, באתר Transfermarkt
* פרופיל, באתר Soccerway
* פרופיל, באתר FootballDatabase.eu

הערות שוליים
------------

1. ↑  תומר לוי, ‏רשמי: דיינר קיניונס חתם בהפועל באר שבע, באתר ערוץ הספורט, 5 בפברואר 2024
**רונברג טורט** (בפינית: Runebergintorttu; בשוודית: Runebergstårta) הוא טורט פיני בטעם שקדים וארק (Arrack) שהוא **איננו** ערק או רום ומשקלו כ-100 גרם. בדרך כלל יש ריבת פטל מוקפת בטבעת של הציפוי מעל.

הטורט קרוי על שמו של המשורר הפיני יוהאן לודוויג רונברג (1804–1877), אשר, על פי האגדה, נהנה באופן קבוע מהטורט, שהכינה אשתו, עם פונש לארוחת הבוקר. בדרך כלל אוכלים טורטי רונברג רק בפינלנד וזמינים בדרך כלל בחנויות, מתחילת ינואר ועד יום ההולדת של רונברג ב-5 בפברואר; עם זאת, פורבו, שבה התגורר רונברג במשך רוב חייו, היא יוצאת דופן, שכן בחלק מבתי הקפה שלה זמינים טורטים בכל יום בשנה.

היסטוריה
--------

 המתכון המקורי של פרדריקה רונברג משנות ה-50 של המאה ה-20 ל"Runebergsbakelse"
אגדה פופולרית אומרת שאשתו של רונברג, פרדריקה רונברג (Fredrika Runeberg), הכינה את הקינוח. בספר המתכונים שלה משנות ה-50 יש מתכון לטורט, שלדעתה הוא וריאציה של מתכון קודם של הקונדיטור לארס אסטניוס מפורבו.

בתרבות נפוצה
------------

ב"חוויה משנה אישה", הפרק השלישי של העונה ה-21 של סדרת איש משפחה, מוזכר הטורט של רונברג, ואפילו פיטר גריפין מסביר שהוא נקרא על שמו של יוהאן לודוויג רונברג.

הערות שוליים
------------

קישורים חיצוניים
----------------


1. ↑  Maino, Caroline (5 בפברואר 2018). "Runebergstårta". *www.kultursmakarna.se*. Kultursmakarna. נבדק ב-27 בינואר 2019. `{{cite web}}`:  (עזרה)
2. ↑  Runebergintorttu on kostea ja mantelinen (in Finnish)
3. ↑  Rahikainen, Agneta. "Skaldens liv - Familj och familjeintressen". *www.runeberg.net*. Runebergssällskapet. נבדק ב-27 בינואר 2019. `{{cite web}}`:  (עזרה)
4. ↑  Runeberg, Fredrika Charlotta Tengström (2003). *Receptbok*. Helsingfors: Svenska litteratursällskapet i Finland. ISBN 951-583-093-1.
5. ↑  Puljujärvi, Ismo (29 בדצמבר 2022). "Mitä ihmettä? Suosittu amerikkalaissarja vitsailee runebergintortusta". *Iltalehti* (בפינית). נבדק ב-5 במרץ 2024. `{{cite web}}`:  (עזרה)
6. ↑  Huttunen, Otso (6 בינואר 2023). "Suomalainen perinneherkku ilmestyi yllättäen ruutuun yhdysvaltalaisessa hittisarjassa". *Ilta-Sanomat* (בפינית). נבדק ב-5 במרץ 2024. `{{cite web}}`:  (עזרה)
**בית הכנסת בטאגאנרוג** הוא בית ששימש את הקהילה היהודית בטאגאנרוג. הוא היה ממוקם ברחוב טורגנייבסקי (רו'). המבנה לא שרד.

היסטוריה
--------

המבנה הוקם במהלך השנים 1859-1876 על פי עיצובו של אדריכל טגנרוג מיכאיל פטרוב  .

ב-15 במרץ 1857 שלח האדריכל פטרוב דו"ח לוועדת הבנייה בקשה לאישור בניית בית הכנסת. לאחר קבלת האישור ממשרד הפנים, בפברואר 1859, החלה בניית בית כנסת מאבן. הם החליטו להשתמש בכסף מהסכומים שהתקבלו מתרומות. בתקופה זו חיו בעיר 748 יהודים, מתוכם 380 גברים ו-368 נשים.

ראש בית הכנסת טגנרוג בין השנים 1912-1917 היה גרש פלדמן, אביה של השחקנית לעתיד פאינה רנבסקיה.

בספטמבר 1911, באסיפת חברי הקהילה של מקהלת בית הכנסת, הוכרעה סוגיית השימוש בכלי נגינה בתפילות. כשלושה רבעים מהנוכחים הצביעו בעד התקנת כלי נגינה. העוגב נרכש על ידי הסוחר ג' פלדמן. הוא, בהיותו המנהל, הציע לחזק את המקהלה בקולות נשיים. השתתפותן של בנות במקהלת בית הכנסת הייתה חידוש לא רק עבור טגנרוג, אלא גם עבור רוסיה, שכן מקהלות נשים שרו במהלך תפילות רק בבתי כנסת מחוץ לרוסיה .

ב-26 באפריל 1923 הולאם בניין בית הכנסת על ידי הוועד הפועל המחוזי, והוקם בו "המועדון הבינלאומי של המיעוטים הלאומיים".

בסוף שנות ה-80 נבנה במקום בית הכנסת בניין מעונות סטודנטים בן תשע קומות עבור מכללת התעופה של טגנרוג. הבניין, שהחל להיסדק, הוכרז כבלתי בטיחותי עוד בשלב הבנייה ולא הושמש עד 2005, אז הועבר לידיה של האוניברסיטה להנדסת רדיו בטגנרוג. לאחר שהוציאה 45 מיליון רובל על שיפוצים נרחבים, פתחה אוניברסיטת הרדיו את מעונות הסטודנטים מס' 7 בבניין המשופץ בפברואר 2007 .

הערות שוליים
------------

1. ↑  Jews on the Don Land
**אוֹרִי זך** (נולד ב-31 באוקטובר 1976) הוא מוזיקאי, מלחין, מעבד ומפיק מוזיקלי ישראלי.

ביוגרפיה
--------

בוגר בית הספר למוזיקה "רימון". לפרסומו הראשון זכה זך בשנת 2005, כאשר הפיק ועיבד יחד עם שמוליק נויפלד את כל שירי אלבום הבכורה של אשתו הזמרת מירי מסיקה. באלבום ניגן זך בפסנתר ובקלידים, ואף הלחין את השיר "שני כוכבים" ("רחוק מכאן") למילותיו של ארז ברזוליק עם מסיקה עצמה. באותה שנה אף הפיק ועיבד את אלבום הבכורה של אוהד חיטמן, וניגן גם בו בקלידים.

בשנת 2006 הפיק ועיבד את שירי אלבום הבכורה של איה כורם, ואת האלבום "ככה מקרוב" של ניר סנדץ'. לאלבום הבכורה של הראל סקעת, שיצא באותה שנה, הלחין ועיבד זך את השיר "הרוח תשנה את כיוונה" למילותיה של אסתר שמיר. כמו כן באותה שנה ניהל מוזיקלית את המחזמר "כמו בסרט".

בשנת 2007 יצא האלבום השני של מסיקה, "שלום לאמונות", אשר גם בו הפיק ועיבד זך את כל השירים. באלבום זה הלחין את השירים "אסופים" (למילותיו של מוטי פרלמן) ו"שירה" לו גם כתב את המילים. בסוף אותה שנה הפיק את אלבומה של יעל נחשון, "פנייך". במאי 2010 הוציא זך סינגל בכורה כזמר, "בלגאן", שכתב והלחין בעצמו. בפברואר 2019, הפיק את השיר "מנגנת בי" של אריק סיני, אותו כתב שי רותם והלחינו עמרי קסטן ולירון בן שמעון.

כיום זך מנגן בהופעות של דני רובס ובהופעות של מירי מסיקה, לה נישא בשנת 2005. זך הוא גם המפיק המוזיקלי במספר תוכניות טלוויזיה, ביניהן גם "בית ספר למוסיקה". בנוסף, מלמד ומרכז את מסלול הפקה מוזיקלית בבית הספר למוזיקה של הקריה האקדמית אונו.

חיים אישיים
-----------

ב-2005 נישא לזמרת מירי מסיקה ומתגורר בקריית אונו. ב-3 ביולי 2010 נולדה בתם הבכורה, וב-13 בספטמבר 2013 נולדה בתם השנייה.

אלבומים בהפקתו
--------------

* "אוהד חיטמן" (2005)
* "מירי מסיקה" (2005)
* "איה כורם" (2006)
* "ככה מקרוב" - ניר סנדץ' (2006)
* "מקסימום בסוף ניפול" - תמיר חיטמן (2007)
* "שלום לאמונות" - מירי מסיקה (2007)
* "פנייך" - יעל נחשון (2007)
* "משהו חדש מתחיל" - דני רובס (2008)
* "שפה זרה" - איה כורם (2008)
* "מה שבאור נעלם" - ירדן בר-כוכבא ודידי שחר (2009) (ארבעה שירים)
* "חדשות טובות" - מירי מסיקה (2010)
* "קצת אחרת" - רוני דלומי (2010)
* "מלך" - מירי מסיקה (2012)
* "סימנים על החול" - מירי מסיקה (2014)

קישורים חיצוניים
----------------

ויקישיתוף מדיה וקבצים בנושא **אורי זך** בוויקישיתוף

* אורי זך, במיזם "אישים" לתיעוד היצירה הישראלית
* אורי זך, במסד הנתונים הקולנועיים IMDb (באנגלית)
* אורי זך, דף שער בספרייה הלאומית
* אורי זך, באתר MOOMA (בארכיון האינטרנט)
* אורי זך, בארכיון הבימה
* טל פרי, "הקוסם", 2 באוגוסט 2007, MOOMA
* אורי זך באתר בית הספר למוסיקה של הקריה האקדמית אונו
* קטע קול אורי זך מקריא שיר של לאה גולדברג "ימים לבנים", גלי צה"ל, יולי 2017

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007300233305171
* BnF: cb165426584 (data)
* ISNI: 0000 0001 3903 8848
* VIAF: 186935790
* WorldCat: viaf-186935790

 |
**Becoming Insane** (מאנגלית: "משתגע") הוא סינגל ומיני-אלבום של הרכב הטראנס הפסיכדלי אינפקטד מאשרום שיצא לאור בינואר 2007 כסינגל היחיד מאלבומם השישי Vicious Delicious.

רקע
---

השיר הוא הקטע הפותח את אלבומם השישי, Vicious Delicious. בדומה לחלק משירי האלבום, שהתאפיין במיזוג ז'אנרים מוזיקליים שונים כמו הרוק אל תוך הטראנס האופייני להם, גם בטראק זה משולבים קטעי גיטרות שבוצעו על ידי הגיטריסט ארז נץ וקטעי שירה, לרבות קטע שהושר בשפה הספרדית על ידי גילברטו סרסו, זמר מקסיקני והסולן של להקת הרוק המקסיקנית Kinky (אנ').

השיר זכה להצלחה ברדיו, והגיע למקום השישי במצעד השנתי של גלגלצ לשנת ה'תשס"ז, ובכך הפך לטראק הראשון של אינפקטד מאשרום שמדורג במצעד שנתי זה. בנוסף לצאתו לתחנות הרדיו, הסינגל יצא בפורמט EP בו נכללו גרסת הרדיו, גרסת האלבום, וידאו קליפ, רמיקס לטראק Deeply Disturbed מהאלבום Converting Vegetarians (בו שולבו גם כן קטעי גיטרות בביצוע ברי סחרוף) ורמיקס לטראק Merlin מ-2002.

כמה שנים לאחר צאתו, עלה הסינגל לרשת הזרמת המדיה ספוטיפיי שם הצליח לצבור למעלה מ-43 מיליון השמעות לגרסה המלאה, ולמעלה מ-3 מיליון השמעות לגרסת הרדיו.

וידאו קליפ
----------

ב-19 בינואר 2007 עלה הוידאו קליפ של השיר לאתר יוטיוב, שלא דרך הערוץ הרשמי של ההרכב. נכון ל-2024 הקליפ זכה ללמעלה מ-26 מיליון צפיות.

רשימת רצועות
------------


| Becoming Insane EP |
| --- |
| מס' | שם | משך |
| 1. | Becoming Insane (Radio Mix) | 3:10 |
| 2. | Becoming Insane (Album Mix) | 7:27 |
| 3. | Deeply Disturbed (Infected Remix) | 9:02 |
| 4. | Merlin (Infected Remix) | 8:23 |
| 5. | Becoming Insane (וידאו קליפ) | 3:30 |

מיקומי שיא
----------

| 
‏‏‏  **מצעדי סוף שנה (ה'תשס"ז-2007)** |
| --- |
| מדינה | מצעד | מיקום שיא |
|  ישראל | המצעד הרשמי של גלגלצ | 6 |

| 
‏‏‏  **מצעדי עשור (2009)** |
| --- |
| מדינה | מצעד | מיקום שיא |
|  ישראל | פסקול העשור של ערוץ 24 ומאקו | 40 |

קישורים חיצוניים
----------------

* האלבום *Becoming Insane* באתר Discogs

הערות שוליים
------------

1. ↑  תשס"ז (גלגלצ) – פזמונט, באתר pizmonet.co.il
2. ↑  Becoming Insane EP, open.spotify.com
3. ↑  *Infected Mushroom - Becoming Insane*, נבדק ב-2024-04-17
ספגטי ללא רוטב
ספגטי מוכן עם רוטב עגבניות
בישול ספגטי
ם קטנים.

הכנה
----

רוב הספגטי הנמכר והנצרך יוצר בצורה מסחרית ולאחר מכן עבר ייבוש. את הספגטי מבשלים במים רותחים ומומלץ עם מלח גס עד שהם הופכים רכים ולאחר מכן מסננים את הספגטי באמצעות מסננת, ולא שוטפים. מבנה ומרקם הספגטי משתנה במהלך הבישול. מרקם פופולרי הוא אל דנטה (בישול הספגטי לדרגה שהם אכן מבושלים אולם עדיין קשים ונדרשת לעיסה שלהם). אחרים מעדיפים לבשל את הספגטי עד הסוף על מנת שיהיה לספגטי מרקם רך במיוחד.

הספגטי, אשר מוגש בדרך כלל עם רוטב עגבניות, מהווה מעין סמל של המטבח האיטלקי. ניתן להגיש ספגטי עם רטבים איטלקיים אחרים כמו בשמל או אלי אוליו אבל לא מקובל להגיש עם רוטב בולונז או רטבים גסים כיוון שהם לא יכולים להתפס על המבנה החוטי הארוך. נהוג להוסיף חתיכות קטנות של גבינה צהובה הנמסות בספגטי החם. סוגי הגבינה הנפוצים הם פרמזן, פקורינו וצ'דר. מחוץ לאיטליה מוגש הספגטי יחד עם קציצות בשר, אם כי שילוב זה אינו מתכון איטלקי.

קיימת אפשרות להגשת ספגטי עם צדפות - ספגטי אלה וונגולה.

אכילה
-----

בעולם המערבי נהוג לאכול את הספגטי באמצעות מזלג: "דוקרים" את הספגטי באמצעות המזלג ומסובבים את המזלג כך שהספגטי יתלפף סביב שיני המזלג. לעיתים נעזרים בכף, אשר בתוכה מסובבים את המזלג עם הספגטי. עם זאת, לא בכל התרבויות אוכלים את הספגטי בצורה זו. יש המעדיפים לחתוך את הספגטי לאטריות קטנות באמצעות סכין ולאחר מכן להשתמש במזלג או כף (במטרה לאסוף את הספגטי במקום ללפף אותו סביב כלי האכילה). במספר מדינות באסיה יש המשתמשים במקלות אכילה סיניים. באתיופיה אוכלים את הספגטי עם הידיים.

ראו גם
------

* אטריות
* רוטב בולונז
* דלעת הספגטי
* ספגטי אלה פוטנסקה

לקריאה נוספת
------------

* מאסימו מונטנארי, **קיצור תולדות הספגטי ברוטב עגבניות**, הוצאת אסיה, 2023.

קישורים חיצוניים
----------------

| מיזמי קרן ויקימדיה |
| --- |
| ויקימילון ערך מילוני בוויקימילון: **ספגטי** |
| ויקיציטוט ציטוטים בוויקיציטוט: **ספגטי** |
| ויקישיתוף תמונות ומדיה בוויקישיתוף: **ספגטי** |

* סרטונים Secret of Snapping Spaghetti in SLOW MOTION - הסבר פיזיקלי על הנטייה של ספגטי לא מבושל להישבר ליותר משני חלקים
* סרטונים תחרות אכילת ספגטי, 1967, ארכיון הסרטונים של AP
* ספגטי, באתר אנציקלופדיה בריטניקה (באנגלית)

הערות שוליים
------------

1. ↑  אתר למנויים בלבד רונית ורד, מתי ואיפה הומצא הספגטי ברוטב עגבניות, באתר הארץ, 15 בנובמבר 2023

|  |  |
| --- | --- |
| בקרת זהויות עריכת הנתון בוויקינתונים | 
* BnF: cb17169084k (data)
* GND: 4203855-8
* NDL: 00571690
* NKC: ph173795

 |